google/wiki40b huggingface dataset:
स्फैगनम

स्फैगनम

स्फैगनम यह ब्रायोफाईटा प्रभाग का प्रमुख पादप है | इस प्रभाग में २५००० जातिया पाई जाती है जिसमे से यह एक है |
इसका सबसे प्रमुख गुण यह है की यह अपने भार से 18 गुना अधिक पानी सोख सकता है | इसीलिए माली इसका उपयोग पोधो को एक स्थान से दुसरे स्थान पर ले जाते समय सूखने से बचाने के लिए करते है |
कोयले जैसे ही एक ईधन पीट का निर्माण स्फैगनम के पोधो के हजारो वर्षो तक दबकर जीवाश्मीकरण के फलस्वरूप ही बनता है |
यह प्रतिरोधी भी होता है | अतः इसका उपयोग सर्जिकल ड्रेसिंग के लिए किया जाता है | इससे हमें स्फैगनॉल नामक प्रतिजैविक प्राप्त किया जाता है | इसकी कुछ जातियों का उपयोग पेकिंग पदार्थों के रूप में किया जाता है |
जया एकादशी

जया एकादशी की कथा

नंदन वन में उत्सव चल रहा था। इस उत्सव में सभी देवता, सिद्ध संत और दिव्य पुरूष वर्तमान थे। उस समय गंधर्व गायन कर रहे थे और गंधर्व कन्याएं नृत्य प्रस्तुत कर रही थीं। सभा में माल्यवान नामक एक गंधर्व और पुष्पवती नामक गंधर्व कन्या का नृत्य चल रहा था। इसी बीच पुष्यवती की नज़र जैसे ही माल्यवान पर पड़ी वह उस पर मोहित हो गयी। पुष्यवती सभा की मर्यादा को भूलकर ऐसा नृत्य करने लगी कि माल्यवान उसकी ओर आकर्षित हो। माल्यवान गंधर्व कन्या की भंगिमा को देखकर सुध बुध खो बैठा और गायन की मर्यादा से भटक गया जिससे सुर ताल उसका साथ छोड़ गये।
इन्द्र को पुष्पवती और माल्यवान के अमर्यादित कृत्य पर क्रोध हो आया और उन्होंने दोनों को श्राप दे दिया कि आप स्वर्ग से वंचित हो जाएं और पृथ्वी पर निवास करें। मृत्यु लोक में अति नीच पिशाच योनि आप दोनों को प्राप्त हों। इस श्राप से तत्काल दोनों पिशाच बन गये और हिमालय पर्वत पर एक वृक्ष पर दोनों का निवास बन गया। यहां पिशाच योनि में इन्हें अत्यंत कष्ट भोगना पड़ रहा था। एक बार माघ शुक्ल पक्ष की एकादशी के दिन दोनो अत्यंत दु:खी थे उस दिन वे केवल फलाहार रहे। रात्रि के समय दोनों को बहुत ठंढ़ लग रही थी अत: दोनों रात भर साथ बैठ कर जागते रहे। ठंढ़ के कारण दोनों की मृत्यु हो गयी और अनजाने में जया एकादशी का व्रत हो जाने से दोनों को पिशाच योनि से मुक्ति भी मिल गयी। अब माल्यवान और पुष्पवती पहले से भी सुन्दर हो गयी और स्वर्ग लो में उन्हें स्थान मिल गया।
देवराज ने जब दोनों को देखा तो चकित रह गये और पिशाच योनि से मुक्ति कैसी मिली यह पूछा। माल्यवान के कहा यह भगवान विष्णु की जया एकादशी का प्रभाव है। हम इस एकादशी के प्रभाव से पिशाच योनि से मुक्त हुए हैं। इन्द्र इससे अति प्रसन्न हुए और कहा कि आप जगदीश्वर के भक्त हैं इसलिए आप अब से मेरे लिए आदरणीय है आप स्वर्ग में आनन्द पूर्वक विहार करें।
कथा सुनकार श्री कृष्ण ने यह बताया कि जया एकादशी के दिन जगपति जगदीश्वर भगवान विष्णु ही सर्वथा पूजनीय हैं। जो श्रद्धालु भक्त इस एकादशी का व्रत रखते हैं उन्हें दशमी तिथि से को एक समय आहार करना चाहिए। इस बात का ध्यान रखें कि आहार सात्विक हो। एकादशी के दिन श्री विष्णु का ध्यान करके संकल्प करें और फिर धूप, दीप, चंदन, फल, तिल, एवं पंचामृत से विष्णु की पूजा करे।
जात्रा

लोक नृत्य में जात्रा भारत के पूर्वी क्षेत्र का लोक कलामंच का एक लोकप्रिय रूप है। यह कई व्‍यक्तियों द्वारा किया जाने वाला एक नाट्य अभिनय है जिसमें संगीत, अभिनय, गायन और नाटकीय वाद विवाद होता है। पहले जात्रा के सशक्‍त माध्‍यम के जरिए जनसमूह को धार्मिक मान्‍यताओं की जानकारी दी जाती थी। उड़िया और बंगाली जात्रा का जन्‍म काफ़ी पहले हुआ था और इतिहास के जानकारों तथा साहित्‍य के आलोचकों के बीच इसके विषय में विभिन्‍न विचार हैं। तथापि उन्‍होंने नाट्य शास्‍त्र में जात्रा के लेख पर ध्‍यान आकर्षित किया है, जो नृत्‍य की कला  और विज्ञान का मुख्‍य ग्रंथ है। उन्‍होंने बंगाल, बिहार और उड़ीसा  में नाटकीय प्रस्‍तुतीकरण की शुरुआत में भी योगदान दिया है जो जयदेव के 'गीत गोविंदम' में है।
खंडायत

खंडायत ( संस्कृत खंडा-आयत, "तलवार पे महारत हासिल करना ") ओडिशा भारत की एक जाति है। उन की जनसंख्या ओड़िशा की कुल जनसंख्या का 22% है। वे मुख्य रूप से प्राचीन से लेकर मध्यकालीन युग तक ‌ओडिशा राज्य का सत्ताधारी में शामिल थे.

परिचय

इतिहास में, खंडायत समुदाय ओडिशा कि सब्से बडि और सब्से प्रभुत्वशाली समुदाय में थि, जब तक ब्राह्मणों ने २१ सदी मै शाशन का मोका मिला। उत्तर भारत में जब तुर्की-मंगोल आक्रमण ने क्षत्रिय समुदाय का राज्य के ऊपर सत्ताधारी कम कर लिया था, इसी वक़्त खंडायत समुदाय सत्ताधारी में थे और ओडिशा को विदेशी आक्रमण से बचाया। वे बहादुर और साहसी जाने जाता है।  जैसे राजपूतों और खत्रियों उत्तर भारत के क्षत्रिय जाती में आते हैं, वैसे ही खंडायत ओडिशा और पूर्वी भारत के क्षत्रिय जाती मैं आते हैं।

व्युत्पत्ति

नाम खंडायत है से उत्पन्न शब्द "खंडा" के साथ अपने मूल में संस्कृत का मतलब है जो तलवार और "आयत" का मतलब है, जो नियंत्रण में विशिष्ट क्षेत्र है। तो श्री गजपति महाराजा के आदेश के अनुसार, सचमुच खंडायत का मतलब एक व्यक्ति पर पूर्ण नियंत्रण होने के नियम, युद्ध, और अनुशासन.
सिल्वियो बर्लुस्कोनी

सिल्वियो बर्लुस्कोनी इटली के पूर्व प्रधानमंत्री हैं। वो इटली के चार बार प्रधानमंत्री बन चुके हैं।

राजनीतिक जीवन

27 नवम्बर 2013 को मीडियासेट फर्म में टैक्स धोखाधड़ी का दोषी पाये जाने के कारण इटली की संसद से निलंबित कर दिया गया, इस निलम्बन के पश्चात उन पर मुकद्दमा चलाया जा सकता है। इसके साथ ही बुर्लस्कोनी अब छह साल के लिए किसी चुनाव में हिस्सा नहीं ले पाएंगे।
२३०५ ईसा पूर्व

२३०५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३०५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
दयामणि बारला

प्रारंभिक जीवन

दयामणी का जन्म स्वदेशी आदिवासी (भारत में आदिवासी के रूप में भी जाना जाता है) में हुआ था, जो झारखंड के पूर्वी राज्य का प्रमुख राज्य था। उसका परिवार मुंडा जनजाति का था। इस क्षेत्र में अन्य आदिवासियों की तरह दयामणी के पिता को उसकी संपत्ति को धोखे से वंचित किया गया था, क्योंकि वह भूमि पर अपने अधिकारों को दिखाने के लिए कागजी कार्रवाई नहीं कर पाया था। उसके पिता एक शहर में नौकर बन गए, और उसकी मां एक नौकरानी थी बरला झारखंड में स्कूल में बनी रही, लेकिन 5 वीं से सातवीं कक्षा तक खेतों में मजदूर के रूप में काम किया। माध्यमिक विद्यालय के माध्यम से अपनी शिक्षा जारी रखने के लिए, वह रांची चली गई और विश्वविद्यालय के माध्यम से अपना खर्च चुकाने के लिए नौकरानी के रूप में काम किया। पत्रकारिता में अपनी शिक्षा जारी रखने के लिए वह कभी-कभी रेलवे स्टेशनों में सोती थीं।
शाहाबाद, हरदोई ज़िला

मूल नाम

प्राचीनकाल में इस बस्ती का मूल नाम अंगदपुर था।
प्लेटो का अनुकरण सिद्धांत

ग्रीक दार्शनिक एवं विचारक प्लेटो ने अपनी पुस्तक रिपब्लिक में काव्य को मूल प्रत्यय के अनुकरण का अनुकरण कहा है। जैसे बढ़ई महान शिल्पी ईश्वर के द्वारा निर्मित मूल बिंब का अनुकरण करके पलंग बनाता है। चित्रकार इस पलंग का अनुकरण कर चित्र बनाता है। साहित्यकार भी उसी बढ़ई द्वारा बनाए गए अनुकरण को अपनी रचनाओं का विषय बनाता है। इस तरह कला और काव्य सत्य से तिहरी दूरी पर होते हैं। इसलिये उन्होंने कला और काव्य को महत्वपूर्ण नहीं माना है।
तैयब मेहता

तैयब मेहता (२५ जुलाई १९२५ - २ जुलाई २००९) एक भारतीय चित्रकार थे जिन्हें सन २००७ में भारत सरकार द्वारा कला के क्षेत्र में पद्म भूषण से सम्मानित किया गया था।
प्रथम पराक्रमबाहु

प्रथम पराक्रमबाहु (पालि : महाप्राक्रमबाहु 1123–1186) श्रीलंका के पोलोन्नरु राज्य के राजा थे। उनका शासनकाल 1153-86 तक है।
वेस्टर्न पेरीफेरल एक्सप्रेसवे

मार्ग

यह एक्सप्रेसवे हरियाणा राज्य के सोनीपत में कुंडली से शुरू होकर दिल्ली की परिधि में चक्कर लगते हुए खारखौदा, बहादुरगढ़, पटौदी, मानेसर और सोहना इत्यादि नगरों से होता हुआ पलवल में समाप्त हो जायेगा।

निर्माण

पश्चिमी परिधीय द्रुतगामी मार्ग का पहला प्रस्ताव २००३ में ईस्टर्न पेरीफेरल एक्सप्रेसवे के साथ-साथ किया गया था। तब कुंडली, सोनीपत के पास राष्ट्रीय राजमार्ग १ से १३५.६ किमी के नियंत्रित चार लेन एक्सप्रेसवे का निर्माण बिल्ड ऑपरेट ट्रांसफर (बीओटी) प्रोजेक्ट के रूप में फरीदाबाद के पास पलवल में राष्ट्रीय राजमार्ग २ तक होना प्रस्तावित था। चूंकि दिल्ली को इसके बन जाने से सबसे अधिक लाभ था, इसलिए दिल्ली सरकार ने एक्सप्रेसवे की भूमि अधिग्रहण लागत का ५०% देने पर सहमति जताई थी।
जून २००९ में केएमपी एक्सप्रेसवेज लिमिटेड ने इस परियोजना पर काम करना शुरू कर दिया। जून २०१२ में, परियोजना की समय सीमा बढ़ा कर मई २०१३ तय की गई थी। बार-बार हो रहे विलंब के कारण हरियाणा सरकार ने केएमपी एक्सप्रेसवे का अनुबंध समाप्त कर दिया और फिर उधारदाताओं को १,३०० करोड़ रुपए की राशि का भुगतान भी किया। जनवरी २०१५ में भारत के सर्वोच्च न्यायालय के हस्तक्षेप के बाद, परियोजना को पुनर्जीवित किया गया और नये सिरे से बोलियां आमंत्रित की गईं। इस बार इसे छह लेन चौड़ा करने का निर्णय लिया गया। 
दिल्ली की परिधि में चक्कर काटते इस द्रुतमार्ग को निर्माण कार्यों के लिये ४५-४५ किलोमीटर के तीन खंडों में विभाजित किया गया। निर्माण कार्य के अंतर्गत पांच फ्लाईओवर उन जगहों पर बनाए जा रहे हैं जहां यह द्रुतमार्ग राष्ट्रीय राजमार्गों को काटता है; अर्थात्, पहला फ्लाईओवर कुंडली (सोनीपत) में राष्ट्रीय राजमार्ग ४४ के चौराहे पर, दूसरा बहादुरगढ़ के उत्तर पश्चिम में राष्ट्रीय राजमार्ग १० पर, तीसरा मानेसर के दक्षिण में राष्ट्रीय राजमार्ग ८ पर, चौथा राष्ट्रीय राजमार्ग २४८ए पर सोहना के दक्षिण पश्चिम में और पांचवां पलवल के दक्षिण में राष्ट्रीय राजमार्ग २ पर। इसके अतिरिक्त कुल १५ फ्लाईओवर और ७५ छोटे पुल मानेसर-पलवल खंड पर बनाए जाएंगे और कुंडली-मानेसर खंड पर ३० फ्लाइओवर और चार रेलवे ओवरब्रिज बनाए जाएंगे।
५ अप्रैल २०१६ को मानेसर और पलवल के बीच ५३ किमी खंड आम जनता के लिए खोल दिया गया। तब इस एक्सप्रेसवे के नवंबर २०१७ तक पूरा हो जाने की उम्मीद थी, लेकिन तब तक केवल ६५ प्रतिशत निर्माण कार्य ही पूर्ण हो पाया। अक्टूबर २०१७ में इसकी उद्घाटन तिथि को आगे बढाकर मार्च २०१८, और फिर मार्च २०१८ में दोबारा आगे बढाकर जून २०१८ कर दिया गया।
विश्वास पाटील

प्रारंभिक जीवन

पाटील का जन्म कोल्हापुर जिले के नेरले गाँव के एक कृषक परिवार में हुआ। जब वे पाठशाला में पढ़ रहे थे, वे अपने परिवार को आर्थिक रूप से सहायता करने के लिए चरवाहे का काम भी करते थे। बचपन में उन्होने वी शांताराम की मराठी फ़िल्म  'पिंजरा'  में बाल कलाकार की छोटी भूमिका निभायी। वे अपने परिवार के पहले पदवी धारक बने। 1986 में वे सरकारी कर्मचारी बने और 1996 में भारतीय प्रशासनिक सेवा के अधिकारी बने।

लेखन

पाटील का पहला उपन्यास पानीपत 1988 में प्रकाशित हुआ। यह उपन्यास पानीपत के तृतीय युद्ध पर आधारित है, जिसमें अहमद शाह अब्दाली से मराठे हार गये थे। साहित्यकार वि. वा. शिरवाडकर ने पाटील के उपन्यास के विषय की सराहना करते हुए उनकी 'खूबसूरत भाषा और भव्य वर्णनात्मक शैली' की प्रशंसा की। केवल दो सालों में पानीपत की २०,००० से ज्यादा प्रतियाँ बेची गयीं। 
पाटील द्वारा रचित उपन्यास झाडाझडती के लिये उन्हें सन् 1992 में साहित्य अकादमी पुरस्कार (मराठी) से सम्मानित किया गया। यह उपन्यास महाराष्ट्र में विभिन्न विकास परियोजनाओं से विस्थापित लोगों की जीवन कथाओं पर आधारित है। इसकी रचना पाटील ने तब की जब वे पुणे मे पुनर्वास अधिकारी के रूप में काम कर रहे थे।
पाटील का उपन्यास महानायक सुभाष चंद्र बोस के जीवन पर आधारित है, जिसके लिए शोध के क्रम में लेखक ने अनेक देशों की यात्राएँ भी की थीं। उनका उपन्यास चंद्रमुखी महाराष्ट्र की एक कलाकार (नर्तकी) और उसके एक राजनीतिज्ञ के साथ सम्बन्धित जीवन के बारे में है।
सम्भाजी नामक अपने नवीन उपन्यास में लेखक ने काफी शोध के बाद सम्भाजी से सम्बद्ध बहुत-कुछ नया इतिहास औपन्यासिक शिल्प में लिख डाला है।

फ़िल्म

२०१३ में पाटील ने हिन्दी फ़िल्म रज्जो को निर्देशित किया जिसमें प्रमुख भूमिका निभायी थी अभिनेत्री कंगना राणावत ने। यह फ़िल्म मराठी साहित्यकार जयन्त पवार के एक उपन्यास पर आधारित है।
रैटल स्नेक

रैटल स्नेक एक प्रकार का सर्प है। यह ज़हरीला साँप है। उसके बारे प्रसिद्ध है कि मरकर भी ज़हर उगलता है।
ख़याल

ख्याल या ख़याल भारतीय संगीत का एक रूप है। वस्तुत: यह ध्रुपद का ही एक भेद है। अंतर केवल इतना ही है कि ध्रुपद विशुद्ध भारतीय है। ख्याल में भारतीय और फारसी संगीत का मिश्रण है। यह राजस्थान का एक प्रसिद्ध लोकनाट्य परंपरा भी रहा है

परिचय

इसका आरंभ कब हुआ यह निश्चित रूप से ज्ञात नहीं है। कहा जाता है कि प्राचीन काल में प्रबंध और रूपक, दो प्रकार की गान शैली प्रचलित थी। प्रबंध शैली से ध्रुपद का विकास हुआ और रूपक से ख्याल और ठुमरी का। अमीर खुसरो ने ख्याल गायकी का परिशोधन किया। चौदहवीं शती में जौनपुर के सुल्तान हुसेन शाह ने ख्याल के विशेष प्रोत्साहित किया। किंतु उनके पश्चात्‌ यह उपेक्षित सा ही रहा। 18वीं शती में मुगल सम्राट् मुहम्मद शाह के समय में इसकी पुन: पूछ हुई। उनके दरबार में सदारंग और अदारंग नामक दो गायक बंधु थे जो तानसेन के वंशज कहे जाते हैं। इन लोगों ने हजारों की संख्या में ख्याल की रचना की और अपने शिष्यों में उनका प्रसार किया। किंतु आश्चर्य की बात यह है कि इन दोनों गायकों ने स्वयं कभी नहीं गाया और न अपने वंशजों को ही गाने की अनुमति दी। इस कारण ख्याल की गणना शास्त्रीय संगीत के अंतर्गत नहीं की जाती। इसके बावजूद उनके शिष्यों ने ख्याल को लोकप्रियता प्रदान की। ख्याल के प्रचार प्रसार से जिन गायकों को ख्याति प्राप्त हुई है उनमें कुछ उल्लेखनीय हैं-भातखंडे, विष्णु दिगंबर पलुस्कर, उस्ताद करीम खाँ, उस्ताद फैयाज खाँ।
विलंबित और द्रुत ख्याल के दो प्रकार हैं। जिस ख्याल की रचना ध्रुपद शैली पर होती है वह विलंबित लय और तिलवाड़ा, झुमरा, झाड़ा चौताल अथवा एक ताल में गाया जाता है। इसे बड़ा ख्याल कहते हैं। जो ख्याल चपल चाल से त्रिताल, एक ताल अथवा झपताल में गाया जाता है वह द्रुत ख्याल है; उसे छोटा ख्याल भी कहते हैं। बड़े ख्याल की रचना सदारंग और अदारंग ने की थी। उनसे पहले शास्त्रीय संगीत के रूप में ध्रुपद-धमार और छोटा ख्याल गाया जाता था। आजकल महफिलों में गायक पहले बड़ा ख्याल उसके बाद छोटा ख्याल, दोनों गाते हैं। ख्याल गायकी के कितने ही घराने और उनमें प्रत्येक के गाने का ढंग अपना अपना है।
ख्याल के अस्थायी और अंतरा दो भाग हैं। गायक पहले बंदिश बाँधकर आलाप और तान द्वारा स्वर का विस्तार करता है और फिर धीरे-धीरे राग की इमारत उभारता है। जो गायक अपनी प्रतिभा द्वारा ख्याल की कल्पनापूर्ण सजावट करने की क्षमता रखता है वही ख्याल का श्रेष्ठ गायक माना जाता है। ख्याल का मुख्य रस सामान्यत: विप्रलंभ श्रृंगार है।
ओमंग कुमार

ओमंग कुमार एक भारतीय बॉलीवुड हिन्दी सिनेमा के फ़िल्म निर्देशक तथा प्रोडक्शन डिजाइनर है जिन्होंने अपने फ़िल्मी निर्देशक कैरियर की शुरुआत २०१४ में प्रदर्शित हुई एक जीवनी फ़िल्म मैरी कॉम  से की थी जिसमें प्रियंका चोपड़ा ने मुख्य किरदार निभाया था। २०१६ में इन्होंने एक बार फिर जीवनी फ़िल्म बनाई जो कि सरबजीत सिंह आधारित जो सरबजीत  नाम से प्रदर्शित हुई है फ़िल्म में रणदीप हूडा ,ऐश्वर्या राय और ऋचा चड्ढा ने अहम किरदार किया है।
१३ अगस्त

निधन

13 अगस्त सन 1795: महारानी अहिल्याबाई होलकर का निधन हुआ था।
रजत प्रकाशन

यह हिन्दी पुस्तकों के एक प्रमुख प्रकाशक हैं। इसकी स्थापना 1962 में मेरठ में प्रदीप जैन ने की। यह संस्थान लुगदी साहित्य के लिए प्रसिद्ध है। इसके साथ ही मोटीवेशनल पुस्तकें भी यहां से प्रकाशित होती हैं।
बांग्लादेश क्रिकेट टीम का इंग्लैंड दौरा

टेस्ट सीरीज

साल 2003 से अब तक 10 मैचों की 5 सीरीज हुई हैं। उसमें इंग्लैंड ने 4 सीरीज जीते हैं। साल 2003 से अब तक इंग्लैंड ने कोई सीरीज हारी नहीं।

वनडे सीरीज

साल 2000 से अब तक 19 मैचों की 14 (उसमें विश्व कप, ट्रॉफी, इतर) सीरीज हुई हैं। उसमें इंग्लैंड ने 5 सीरीज और 0 आईसीसी टूर्नामेंट जीते हैं। साल 2000 से अब तक इंग्लैंड ने कोई सीरीज हारी नहीं।
क्लेरी ग्रिमेट

क्लेरेंस विक्टर "क्लेरी" ग्रिमेट (अंग्रेज़ी: Clarrie Grimmett; 25 दिसंबर 1891 - 2 मई 1980) क्रिकेटर थे जिन्होंने ऑस्ट्रेलिया क्रिकेट टीम की तरफ से 37 टेस्ट मैच खेलें। ग्रिमेट डुनेडिन न्यूजीलैंड में पैदा हुआ थे जहाँ से उन्होंने प्रथम श्रेणी क्रिकेट में खेलना शुरू किया था। उनके समय में न्यूजीलैंड की टीम के पास टेस्ट खेलने का दर्जा नहीं था। इसलिए 1914 में वो अपने पड़ोसी देश ऑस्ट्रेलिया आ गए। जहाँ उन्होंने शुरू में विक्टोरिया और बाद में साउथ आस्ट्रेलिया की प्रथम श्रेणी टीमों के लिये क्रिकेट खेला।
क्लेरी ग्रिमेट ने 1924 से 1936 के बीच 37 टेस्ट खेलें जिसमें उन्होंने 24.21 की औसत से 216 विकेट लिए। वो 200 टेस्ट विकेट के मील के पत्थर तक पहुंचने वाले पहले गेंदबाज बने थे। इस कारण उनके पास एक वक्त टेस्ट में सबसे ज्यादा विकेट लेने का रिकॉर्ड था। टेस्ट क्रिकेट में उनकी जोड़ी बिल ओ'रेली के साथ काफ़ी प्रसिद्ध है। उनकी 1980 में एडिलेड में मृत्यु हो गई। 2009 में उन्हें को आईसीसी क्रिकेट हॉल ऑफ फेम में शामिल किया गया था।
१७३४ ईसा पूर्व

१७३४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७३४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मेरो बदळो

मेरो बदलो (राजस्थानी: मेरो बदळो, हिन्दी: मेरा बदला)  राजस्थानी फ़िल्म है जो जून २०१५ में जारी हुई। इसकी लेखक, निर्माता और निर्देशक महेन्द्र गौड़ हैं।
जलकुम्भी

जलकुम्भी एक एकबीजपत्री, सपुष्पक जलीय पौधा है। जल की सतह पर तैरने वाले इस पौधे की प्रत्येक पत्ती का वृन्त फूला हुआ एवं स्पंजी होता है। इसमें पर्वसन्धियों से झुंड में रेशेदार जड़े लगी रहती हैं। इसका तना खोखला और छिद्रदार होता है। इसके फूलों को मंजरी कहते हैं। यह दक्षिण अमेरिका का मूल-निवासी है। यह दुनिया के सबसे तेज बढ़ने वाले पौधे में से एक है। यह अपनी संख्या को २ सप्ताह में ही देगुना करने की क्षमता रखता है। यह बहुत अधिक परिमाण में बीज उत्पन्न करता है तथा इसके बीजों में अंकुरण की क्षमता ३० वर्षों तक होती है।
गोपालदास नीरज

मन्त्रीपद का विशेष दर्जा

उत्तर प्रदेश की वर्तमान सरकार ने अभी हाल सितम्बर में ही गोपालदास नीरज को भाषा संस्थान का अध्यक्ष नामित कर कैबिनेट मन्त्री का दर्जा दिया था।
कृषि नीति

किसी देश की घरेलू कृषि से समबन्धित कानूनों तथा विदेशी कृषि उत्पादों के आयात से सम्बन्धित कानूनों को उसकी कृषि नीति कहते हैं।
रंजिता नायक

रंजिता नायक (६ जून १९५५) कटक निवासी ओड़िया साहित्यकार हैं। अशांत अपराह्न, दृश्य-दृश्यांतर, झडर आकाश, तल-अतल उनके प्रमुख कविता संग्रह हैं। इसके अतिरिक्त उनकी आलोचना की पुस्तकें भी प्रकाशित हुई हैं। उन्हें ओड़ीसा साहित्य अकादमी पुरस्कार तथा प्रजातंत्र विषुव कविता पुरस्कार आदि अनेक पुरस्कारों से सम्मानित किया गया है। वे कटक के शैलबाला कॉलेज में ओड़िया विभाग में रीडर के पद पर कार्यरत हैं।
वेंकटरमण कृष्णमूर्ति

वेंकटरमण कृष्णमूर्ति एक प्रशासकी सेवक हैं जो मूल रूप से दिल्ली के हैं।

सम्मान

वर्ष १९७३ में पद्म श्री से सम्मानित किये गए। यह भारत सरकार का चतुर्थ सर्वोच्य नागरीक सम्मान है।
सन १९८६ में उन्हें प्रशासनिक सेवा के लिए पद्म भूषण से सम्मानित किया गया। यह भारत सरकार द्वारा प्रदत तृतीय सर्वोच्य नागरीक सम्मान है।
वर्ष २००७ में उन्हें प्रशासनिक सेवा में उनके योगदानों के लिए पद्म विभूषण से सम्मानित किया गया। यह भारत सरकार द्वारा दिया जाने वाला द्वितीय सर्वोच्य सम्मान है।
नियन्त्रण छड़ें (कन्ट्रोल रॉड)

केडमियम की छड़ें नियंत्रक का कार्य करती हैं, जो अतिरिक्त न्यूट्रानों को अवशोषित कर क्रिया की दर को नियंत्रित करती हैं।
अटल पेंशन योजना

अवलोकन

अटल पेंशन योजना में, वृत्ति फंड में किए गए प्रत्येक योगदान के लिए पर केंद्र सरकार के कुल योगदान का ५०% सह-योगदान भी करेगी या ₹ १,००)० (यूएस $ १६) प्रति वर्ष, जो भी कम हो, प्रत्येक पात्र ग्राहक के खाते में ५ वर्ष की अवधि के लिए हो। अटल पेंशन योजना में शामिल होने की न्यूनतम आयु १८ वर्ष है और अधिकतम उम्र ४० वर्ष है। बाहर निकलने की उम्र और वृत्ति की शुरुआत ६० साल होगी। अतः अटल पेंशन योजना के अंतर्गत ग्राहक द्वारा न्यूनतम अंशदान २० साल या उससे अधिक हो जाएगा| आधार लाभार्थियों, पति या पत्नी और उम्मीदवारों की पहचान लंबी अवधि में पेंशन के अधिकार और पात्रता से संबंधित विवादों से बचने के लिए प्राथमिक केवाईसी दस्तावेज द्वारा होगी। प्रमाण के लिए एक राशन कार्ड की प्रति प्रस्तुत कर सकते हैं, बैंक पासबुक की कॉपी भी स्वीकार की जायेगी है।
ग्राहकों को मासिक वृत्ति का विकल्प चुनना होगा १,००० से ५,००० रुपये और नियमित रूप से नियत मासिक भुगतान सुनिश्चित करना होगा। उपलब्ध मासिक ?वृत्ति राशि के अनुसार, संचय चरण के दौरान ग्राहक वृत्ति राशि में कमी या वृद्धि कर सकते हैं। हालांकि, स्विचिंग विकल्प अप्रैल माह के दौरान वर्ष में एक बार प्रदान की जाएगी। यह योजना प्रधान मंत्री जन धन योजना के अंतर्गत खोले गए बैंक खातों से जुड़ी होगी और योगदान स्वचालित रूप से कट जाएगा। इन खातों में से अधिकांश शून्य शेष शुरू में थी। भारत सरकार का उद्देश्य इस और संबंधित योजनाओं का उपयोग करके ऐसे शून्य शेष खातों की संख्या को कम करना है।
प्रियंका गिल

करियर

प्रियंका लाइफस्टाइल ब्रांड्स और टेक्नोलॉजी वाले स्टार्टअप में निवेश करती हैं। वह लंदन स्थित केक की दुकानों की एक श्रृंखला बीज़ ब्लूम्सबरी (Bea's of Bloomsbury), यिलडिफाई, कैम्पान्जा, साउंडआउट और रैप्टर सप्लाइज में निवेशक हैं।
2006 में, प्रियंका ने अपना ब्लॉग eStylista नाम से शुरू किया। यह अब POPxo.com बन गया है। ब्लॉग के अलावा, उन्होंने कई अंतर्राष्ट्रीय प्रकाशनों में भी योगदान दिया है, जैसे कि द इंडिपेंडेंट और ट्रैवल एंड लीज़र। प्रियंका वर्तमान में हार्पर्स बाजार इंडिया के लिए योगदान संपादक हैं। वह द गार्डियन, वोग इंडिया और हैलो पाकिस्तान जैसे प्रकाशनों के लिए भी लिखती हैं।

POPxo

यह वेबसाइट मार्च 2014 में लंदन, यूनाइटेड किंगडम में जारी की गई थी। वर्तमान में इसके तीन शहर में केन्द्र लगे हुए हैं; लंदन, नई दिल्ली और मुम्बई।
नवंबर 2014 में, POPxo.com ने व्यक्तिगत निवेशकों से वित्तपोषण से 5,00,000 अमेरिकी डॉलर जुटाए।

कला संग्रहकर्ता

प्रियंका गिल आधुनिक भारतीय कला में संग्रहकर्ता (collector) और निवेशक हैं। 2009 में, उन्होंने तैयब मेहता की महिषासुर को न्यूयॉर्क में क्रिस्टीज़ की नीलामी में 12 लाख अमेरिकी डॉलर में खरीदा। यह कृति दिसंबर 2013 में मुम्बई में क्रिस्टीज़ की पहली भारतीय निलामी में 32 लाख अमेरिकी डॉलर में बेचा गई थी। प्रियंका कला के लिये संध्‍याकालीन सभा और स्वागत समारोह की मेजबानी करके भारतीय कला का समर्थन करती हैं।

व्यक्तिगत जीवन

प्रियंका ने लंदन में स्थित एक स्वतंत्र व्यापारी राज गिल से शादी की है।
दोंगतिंग झील

दोंगतिंग झील (चीनी: 洞庭湖, दोंगतिंग हू; अंग्रेज़ी: Dongting Lake) चीन के पूर्वोत्तरी हूनान प्रान्त में एक बड़ी लेकिन कम गहराई वाली झील है। यह यांग्त्से नदी की द्रोणी में स्थित है इसलिए इसका अकार मौसमों के साथ बढ़ता-घटता है। आमतौर पर इसका क्षेत्रफल २,८२० किमी२ होता है जो बाढ़ के मौसम में बढ़कर २०,००० किमी२ तक पहुँच जाता है। हूनान और हूबेई प्रान्तों का नाम इसी झील पर पड़ा है: 'हूनान' का मतलब 'झील से उत्तर' है और 'हूबेई' का 'झील से दक्षिण' है। चीनी सभ्यता में इस झील का ऐतिहासिक महत्व है क्योंकि यहीं सबसे पहले 'अज़दहा (ड्रैगन) नौकाओं' की दौड़ लगा करती थी।
पुलिस फैक्ट्री

पटकथा

शमशेर सिंह देवगन (तरुण खन्ना) को एक पत्रकार चुनौती देता है। जिसके बाद शमशेर पुलिस में लोगों को भर्ती करता है और उनको एक अच्छे पुलिस बनाने की कोशिश करता है। शमशेर इन सभी को एक अच्छा पुलिस अधिकारी बना कर अपने आप को साबित करना चाहता है और उस पत्रकार के चुनौती का जवाब देना चाहता है।
संयुक्त अरब अमीरात में भारतीय

संयुक्त अरब अमीरात (यूएई) में जनसंख्या का सबसे बड़ा भाग भारतीय ही हैं। अनुमानतः यहाँ २० लाख से अधिक प्रवासी भारतीय रहते हैं जो यूएई की कुल आबादी का 27 प्रतिशत से अधिक है।
लैरी सैंगर

जीवन

सैंगर का जन्म वॉशिंग्टन में 16 जुलाई 1968 को हुआ था। इनके पिता समुद्री जीवविज्ञानी थे। जब वे सात साल के थे, तभी उनका परिवार अलास्का में बस गया। शुरू में वे दार्शनिक विषयों में रुचि लेते थे। ये विद्यालय से कॉलेज में 1986 को आए, यहीं इनकी रुचि इंटरनेट और प्रकाशन करने की क्षमता में होने लगी।

न्यूपीडिया और विकिपीडिया

न्यूपीडिया एक वेब आधारित ज्ञानकोश था, जिसे स्वयंसेवकों द्वारा लिखा जाता था, जिसे उस विषय के जानकार लोग प्रकाशन से पहले निरीक्षण करते थे। इसकी सामग्री निःशुल्क सामग्री के लाइसेंस के अंतर्गत रखा जाता था। लैरी ने इसके लिए एक निरीक्षण प्रणाली बनाई थी, और उसी के साथ नए संपादकों को भी जोड़ने लगे। लेखों का निरीक्षण ईमेल के माध्यम से होता था और उसके बाद ही वो साइट में प्रकाशित होते थे। जिम्मी और लैरी दोनों ही नुपीडिया के धीमे रफ्तार से तंग आ चुके थे। जनवरी 2001 में लैरी ने एक विकि का प्रस्ताव रखा, जिसमें लेखों का निर्माण हो सके, उसी प्रस्ताव का परिणाम विकिपीडिया था। इसे आधिकारिक रूप से 15 जनवरी 2001 को शुरू किया गया। इसे केवल इस उद्देश्य से बनाया गया था कि लोग आपस में मिल कर लेखों को बढ़ा सकें, जिसे बाद में नुपीडिया के निरीक्षण प्रणाली में लाया जा सके, लेकिन न्यूपीडिया के अनुभवी इस परियोजना में कुछ खास करने के इच्छुक नहीं थे। बोमिस की योजना विकिपीडिया को लाभ वाली एक परियोजना बनाने की थी।
आस्ट्रिया की कम्युनिस्ट पार्टी

आस्ट्रिया की कम्युनिस्ट पार्टी आस्ट्रिया का एक साम्यवादी दल है। इस दल की स्थापना १९१८ में हुई थी।
यह दल Argument का प्रकाशन करता है। इस दल का युवा संगठन Kommunistische Jugend Österreichs - Junge Linke है।
२००२ के संसदीय चुनाव में इस दल को २७ ५६८ मत (०.५६%) मिले। पर दल संसद की कोई भी सीट जीतने में नाकाम रहा।
अंजुमन प्रकाशन

स्थापना

प्रकाशन सन २०१३ में इलाहाबाद उत्तरप्रदेश में वीनस केसरी द्वारा स्थापित किया गया

मुख्य प्रकाशन

अंजुमन प्रकाशन द्वारा मुख्य रूप से साहित्यिक पुस्तकों का प्रकाशन किया जाता है
२४०४ ईसा पूर्व

२४०४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४०४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मछलीशहर

अर्थ-व्यवस्था

चुंगी चौराहे से लेकर सुजानगंज चौराहे तक मछलीशहर बाजार फैला हुआ है। यहां पर अधिकतर घरों में प्रथमतल पर दुकानें हैं। इसी कारण से मछलीशहर का नगरीकरण वर्टिकल है। यहां जनसंख्या घनत्व दिल्ली की तरह ही काफी ज्यादा है।

जनसांख्यिकी

2011 की जनगणना के अनुसार, मछलीशहर की जनसंख्या 26,107 है जिसमें 51% पुरूष तथा 49% महिलाएं हैं। यहां की साक्षरता दर 77.43% है जोकि राष्ट्रीय औसत (59.5%) से ज्यादा है। पुरुष साक्षरता दर जहां 83.85% है,वहीं महिलाओं की साक्षरता दर 70.86% है। यहां की 18% आबादी छः साल से कम की है।

संस्कृति

मछलीशहर हिन्दू और मुसलमान में आपसी सौहार्द के लिए विख्यात है। यहां होली, दिपावली तथा ईद बहुत ही हर्षोल्लास के साथ मनाया जाता है।